**Төсөл**

**МОНГОЛ УЛСЫН ХУУЛЬ**

**2019 оны .. дугаар Улаанбаатар**

**сарын ...-ны өдөр хот**

**ЭРҮҮГИЙН ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Эрүүгийн хуулийн 17.12 дугаар зүйлийн 2 дахь хэсгийг дор дурдсанаар өөрчлөн найруулсугай:

“2.Энэ гэмт хэргийг:

2.1.олон тооны мал хулгайлж;

2.2.бусадтай бүлэглэж;

2.3.галт зэвсэг, тусгайлан бэлтгэсэн тоног хэрэгсэл, зэвсгийн чанартай зүйл хэрэглэж, машин механизм ашиглаж;

2.4.Малын генетик нөөцийн тухай хуулийн 4.1.7, 4.1.9-д заасан малыг хулгайлж үйлдсэн бол гурван жилээс найман жил хүртэл хугацаагаар хорих ял шийтгэнэ.”

**2 дугаар зүйл.**Эрүүгийн хуулийн 17.12 дугаар зүйлийн 2 дахь тайлбарын “хорин дөрвөн бог, найман бодоос дээш” гэснийг “таван бог, нэг бодоос дээш” гэж, “нэг бодыг гурван богоор” гэснийг “нэг бодыг таван богоор” гэж тус тус өөрчилсүгэй.

**3 дугаар зүйл.**Эрүүгийн хуулийн 17.12 дугаар зүйлийн 1 дэх хэсгийн “хоёр зуун дөчин цагаас долоон зуун хорин цаг хүртэл хугацаагаар нийтэд тустай ажил хийлгэх, эсхүл” гэснийг хассугай.

**4 дүгээр зүйл.**Энэ хуулийг 2020 оны 01 дүгээр сарын 01-ний өдрөөс эхлэн дагаж мөрдсүгэй.

**ГАРЫН ҮСЭГ**

**Төсөл**

**МОНГОЛ УЛСЫН ХУУЛЬ**

**2019 оны .. дугаар Улаанбаатар**

**сарын ...-ны өдөр хот**

**ЗӨРЧЛИЙН ТУХАЙ ХУУЛЬД
НЭМЭЛТ ОРУУЛАХ ТУХАЙ**

**1 дүгээр зүйл.** Зөрчлийн тухай хуулийн13.5 дугаар зүйлийн 1 дэх хэсгийн 1.1 дэх заалтын “тээвэрлэсэн” гэсний дараа “, худалдаалсан” гэж нэмсүгэй.

**2 дугаар зүйл.**Энэ хуулийг Эрүүгийн хуульд өөрчлөлт оруулах тухай хууль батлагдсан өдрөөс эхлэн дагаж мөрдсүгэй.

**ГАРЫН ҮСЭГ**